text: Presentació » fundaciolespiga.com
  La Fundació l'Espiga és una entitat sense afany de lucre, emprenedora i dinàmica que ha intentat estar sempre al costat de les persones amb discapacitat i al de les seves famílies.
  Està ubicada a Vilafranca del Penedès, tot i que disposa de serveis en altres municipis. Dona resposta a les necessitats de les persones de les comarques de l'Alt Penedès i Garraf.
  Constituïda a l'any 1991 i inscrita en el Registre de Fundacions del Departament de Justícia amb el número 595. Està subjecta a la Llei Catalana 1/1982, de 3 de març, de fundacions privades.
  La Fundació l'Espiga té com a finalitat la promoció de l'assistència, ensenyament i formació genèrica i específica, i, en general, qualsevol activitat que tendeixi a la inclusió social de les persones amb discapacitat.
  Per aconseguir els seus fins es proposa dur a terme les actuacions de recolzament tècnic, econòmic i financer destinades a la creació, promoció o millora de tots els equipaments que s'estimin necessaris o que estiguin en funcionament dedicats al desenvolupament personal i millora de la qualitat de vida de les persones amb discapacitat.
  Fa vàries dècades l'ASSOCIACIÓ COMARCAL PRO-DISMINUÏTS DE L'ALT PENEDÈS es va fundar per cobrir les necessitats d'un grup de pares que no trobaven cap institució que donés atenció als seus fills afectats de paràlisi cerebral.
  El setembre de 1983 es va posar en marxa el CENTRE DE PARÀLISI CEREBRAL L'ESPIGA el qual seria el motor dels actuals serveis de l'entitat.
  En aquell moment, l'Ajuntament de la vila, va cedir una casa al carrer Amàlia Soler, una de les cases anomenades "Les casetes dels mestres" per iniciar l'atenció als infants.
  A Vilafranca del Penedès, l'Escola Delta atenia a alumnes amb discapacitat intel·lectual des dels anys 70. Inicialment, l'escola estava ubicada a la Parellada, posteriorment, es traslladaria a la placa Jaume I, en un habitatge cedit per la parròquia.
  Les dificultats d'accés impedien l'escolarització dels alumnes amb discapacitat motriu a l'escola Delta.
  Al febrer de 1984 va quedar legalment constituïda l'ASSOCIACIÓ COMARCAL PRO-DISMINUÏTS DE L'ALT PENEDÈS.
  El Centre de Paràlisi Cerebral l'Espiga es va traslladar a la Llar Infantil "Sol Solet", ocupant els espais de menjador i cuina. Aquestes instal·lacions també varen ser cedides per l'Ajuntament de Vilafranca.
  Calia unificar esforços, per tant, el CENTRE DE PARÀLISI CEREBRAL L'ESPIGA i L'ESCOLA DELTA es van convertir en L'ESCOLA DELTA-ESPIGA. Una escola d'educació especial concertada amb el Departament d'Ensenyament on s'atenen als alumnes amb necessitats educatives especials. Des de l'any 1993 l'escola està ubicada al carrer Eugeni D'Ors, número 62.
  L'ASSOCIACIÓ COMARCAL PRO-DISMINUÏTS DE L'ALT PENEDÈS a l'any 2000 va modificar el seu nom passant a ser: ASSOCIACIÓ PRO-DISMINUÏTS DEL PENEDÈS.
  A l'any 2012, canvia, novament, la seva denominació per ASSOCIACIÓ L'ESPIGA PENEDÈS, nomenclatura que conserva en l'actualitat.
  Des dels inicis de l'any 2018 tots els serveis gestionats per l'ASSOCIACIÓ L'ESPIGA PENEDÈS passen a ser gestionats per la FUNDACIÓ L'ESPIGA.
  Cronologia de l'Entitat
  LA FUNDACIÓ L'ESPIGA i L'Associació L'Espiga PENEDÈS dona les gràcies a institucions públiques i privades, entitats, empreses, famílies, usuaris, socis, professionals, voluntaris… que ens han ajudat a arribar fins aquí. A tots us expressem el nostre reconeixement i us animem a seguir col·laborant amb el nostre projecte.
  La Fundació L'Espiga vol ser un referent en l'atenció integral a les persones amb discapacitat en tot el seu cicle vital, facilitant-los les eines perquè en la mesura de les seves possibilitats esdevinguin autònoms i puguin participar en els diferents àmbits de la vida quotidiana. L'Associació vol consolidar-se com una organització activa, dinàmica i innovadora que generi confiança a les persones ateses i a les seves famílies, així com a l'equip de professionals, als col·laboradors, als ens públics i privats, en definitiva, a tota la societat.
  Tolerància, respecte i tracte humà
  Professionalitat i rigor
  Organització de qualitat
  L'entitat disposa d'un CODI D'ÈTICA redactat a l'any 2002 i revisat al 2018.
  El govern i la representació de la Fundació correspon al Patronat i, per delegació d'aquest a la Comissió Executiva, exceptuant les que la Llei i/o els Estatuts situen com a indelegables.
  Són facultats indelegables i correspon al Patronat amb caràcter exclusiu les facultats que figuren a l'article 16 apartat 2 dels Estatuts de la Fundació.
  Actualment, la composició del Patronat està formada per:
  PERE REGULL RIBA (Alcalde de Vilafranca)
  XAVIER LLUCH LLOPART (President del Consell Comarcal)
  JOAN RÀFOLS MARTÍ
  JAUME MILÀ FONTANALS
  CELESTINO LÓPEZ MARTÍN
  La Comissió Executiva és l'òrgan encarregat, dins de les seves facultats, del govern i representació ordinaris de la Fundació. Capítol II dels Estatuts.
  La composició actual de la Comissió Executiva és:
  ALMA Mª RODRÍGUEZ CARRIÓN
  LLUIS LORCA CAMPAMÀ
  ANA Mª SOBRINO TERREROS
  SUSANNA DE LAMOR ALEMANY
  L'ASSOCIACIÓ L'ESPIGA PENEDÈS dona les gràcies a institucions públiques i privades, entotats, empreses, famílies, usuaris, socis, professionals, voluntaris…que ens han ajudat a arribar fins aquí. A tots us expressem el nostre reconeixement i us animem a seguir col·laborant amb el nostre projecte.
  Then take a while to do some research, find out how to write a professional essay writing services coherent essay, and organize your own outline.